Pip Uttoni etendust, mida Rein Langi juubelil etendati, peetakse üle maailma üheks paremaks ja teravamaks antinatsistlikuks tükiks. Jah, just - ANTInatsistlikuks. Vene propagandamasina väide, et pealkirja "Adolf" kandev tükk on natsimeelne, on sama jabur, kui öelda, et kõik, kes on vaadanud filme näiteks kommunismi kuritegude sooritajatest on tegelikult ise ka väikest-viisi kurjategijad. Või süüdistada stalinismi toetamises kõiki neid, kes on kunagi lugenud näiteks Radzinski raamatut "Stalin".